ପିଏମ୍ କିଷାନ ଯୋଜନାରେ ଦଶମ କିସ୍ତି ପ୍ରଦାନ କଲେ ପ୍ରଧାନମନ୍ତ୍ରୀ

ନିଜର ଅଙ୍ଗୀକାରବଦ୍ଧତା ଓ ସଂକଳ୍ପକୁ ବଜାୟ ରଖି କୃଷକମାନଙ୍କୁ ତୃଣମୂଳ ସ୍ତରରେ ସଶକ୍ତ କରିବା ପାଇଁ ପ୍ରଧାନମନ୍ତ୍ରୀ ଶ୍ରୀ ନରେନ୍ଦ୍ର ମୋଦୀ ଆଜି (୦୧.୦୧.୨୦୨୨) ପ୍ରଧାନମନ୍ତ୍ରୀ କିଷାନ ସମ୍ମାନନିଧି(ପି.ଏମ୍‌-କିଷାନ) ଯୋଜନା ଅଧୀନରେ ଭିଡିଓ କନଫରେନ୍ସିଂ ଜରିଆରେ ଏହାର ଦଶମ କିସ୍ତି ପ୍ରଦାନ କରିଛନ୍ତି । ଏହାଦ୍ୱାରା ଦଶକୋଟିରୁ ଅଧିକ ହିତାଧିକାରୀ ଚାଷୀ ପରିବାରଙ୍କୁ ୨୦ହଜାର କୋଟି ଟଙ୍କାର ଆର୍ଥିକ ସହାୟତା ପହଂଚିବ । କାର୍ଯ୍ୟକ୍ରମ କାଳରେ ପ୍ରଧାନମନ୍ତ୍ରୀ ୩୫୧ଟି କୃଷକ ଉତ୍ପାଦନ ସଂଗଠନ (ଏଫପିଓ)କୁ ୧୪କୋଟି ଟଙ୍କାର ଅଂଶଧନ ବାବଦ ଅର୍ଥ ମଧ୍ୟ ପ୍ରଦାନ କରିଥିଲେ । ଏଥିପାଇଁ ୧. ୨୪ ଲକ୍ଷ କୃଷକ ଉପକୃତ ହେବେ । ଏହି ଅବରସରେ ପ୍ରଧାନମନ୍ତ୍ରୀ କୃଷକ ସଂଗଠନମାନଙ୍କ ସହ ମତ ବିନିମୟ କରିଥିଲେ । କେନ୍ଦ୍ର କୃଷି ମନ୍ତ୍ରୀ ଶ୍ରୀ ନରେନ୍ଦ୍ର ସିଂ ତୋମାର ଏବଂ ମୁଖ୍ୟମନ୍ତ୍ରୀ, ଉପରାଜ୍ୟପାଳ, କେତେକ ରାଜ୍ୟର କୃଷିମନ୍ତ୍ରୀ ଓ କୃଷକମାନେ ମଧ୍ୟ ଏହି କାର୍ଯ୍ୟକ୍ରମ ସହ ଯୋଡି ହୋଇଥିଲେ । ଉତ୍ତରାଖଣ୍ଡର ଏଫପିଓମାନଙ୍କ ସହ ବାର୍ତ୍ତାଳାପ ବେଳେ ପ୍ରଧାନମନ୍ତ୍ରୀ ସେମାନଙ୍କ ଦ୍ୱାରା କରାଯାଇଥିବା ଜୈବକ କୃଷି ଓ ଜୈବିକ କୃଷିଜାତ ସାମଗ୍ରୀର ପ୍ରମାଣନ ଉପରେ ପଚାରି ବୁଝିଥିଲେ । ଏଫପିଓମାନଙ୍କ ଦ୍ୱାରା ଜୈବକୃଷିଯାତ ସାମଗ୍ରୀର ବିପ୍ପଣନ ସମ୍ପର୍କରେ ମଧ୍ୟ କଥାବାର୍ତ୍ତା ହୋଇଥିଲେ । ଏଫପିଓ ସେମାନେ କିପରି ଜୈବସାର ସଂଗ୍ରହ କରିଛନ୍ତି ସେ ବିଷୟରେ ମଧ୍ୟ ପ୍ରଧାନମନ୍ତ୍ରୀ କହିଥିଲେ । ପ୍ରାକୃତିକ ଓ ଜୈବିକ କୃଷି ପାଇଁ ସରକାର ଗୁରୁତ୍ୱ ଦେଉଛନ୍ତି ଓ ଏହା ଚାଷୀକୁ ରାସାୟନିକ ସାର ଉପରେ ନିର୍ଭରଶୀଳତା ହ୍ରାସ କରିବା ସହ କୃଷକର ଆୟ ବୃଦ୍ଧିରେ ମଧ୍ୟ ସହାୟକ ହେବ ବୋଲି ପ୍ରଧାନମନ୍ତ୍ରୀ କହିଥିଲେ। ରାଜସ୍ଥାନରୁ ଏଫପିଓ ମହୁ ଉତ୍ପାଦନ ଉପରେ କଥା ହୋଇଥିଲେ । ନାଫେଡ ସହାୟତାରେ ଏହି ଏଫପିଓ ସେମାନଙ୍କ ପାଇଁ ବେଶ୍ ଉପକାରୀ ହୋଇଛି ବୋଲି କହିଥିଲେ । ଚାଷୀମାନଙ୍କ ସମୃଦ୍ଧି ପାଇଁ ଏଫପିଓ ଏକ ଭିତ୍ତିଭୂମି ଭାବେ କାର୍ଯ୍ୟ କରୁଥିବାରୁ ଉତ୍ତରପ୍ରଦେଶ ଏଫପିଓ ପ୍ରଧାନମନ୍ତ୍ରୀଙ୍କୁ ଧନ୍ୟବାଦ ଜଣାଇଥିଲେ । ସେମାନେ ଏଫପିଓ ମାନଙ୍କ ଜରିଆରେ ସଦସ୍ୟମାନେ ବିହନ, ଜୈବିକ ସାର, ବିଭିନ୍ନ ପ୍ରକାର ପନିପରିବା ଓ ଫଳମୂଳ ଇତ୍ୟାଦି ପାଇପାରିଛନ୍ତି ବୋଲି କହିଥିଲେ । ଏଫପିଓ ମାନେ ମଧ୍ୟ କୃଷକମାନଙ୍କୁ ସରକାରୀ ଯୋଜନାର ସୁବିଧା ପହଞ୍ଚାଇବାରେ ସାହାଯ୍ୟ କରୁଛନ୍ତି ବୋଲି କହିଥିଲେ। ସେମାନେ ଇ-ନାମ ସୁବିଧା ପାଉଛନ୍ତି । ସେମାନେ ପ୍ରଧାନମନ୍ତ୍ରୀଙ୍କ ଚାଷୀମାନଙ୍କ ଆୟ ଦ୍ୱିଗୁଣିତ କରିବା ନେଇ ଥିବା ଲକ୍ଷ୍ୟକୁ ସାକାର କରିବେ ବୋଲି ପ୍ରତିଶ୍ରୁତି ଦେଇଥିଲେ । ଦେଶରେ ଚାଷୀମାନଙ୍କ ଆତ୍ମବିଶ୍ୱାସ ହିଁ ଦେଶ ସଶକ୍ତି ହେବାର ଚାବିକାଠି ବୋଲି ପ୍ରଧାନମନ୍ତ୍ରୀ କହିଥିଲେ । ତାମିଲନାଡୁ ଏଫପିଓ କହିଥିଲେ ଯେ ନାବାର୍ଡର ସହଯୋଗରେ ସେମାନେ ଅଧିକ ଅର୍ଥ ପାଇବା ପାଇଁ ଏଫପିଓ ଗଠନ କରିଥିଲେ ତାହା ସମ୍ପୂର୍ଣ୍ଣଭାବେ ମହିଳାଙ୍କ ଦ୍ୱାରା ପରିଚାଳିତ ହେଉଛି । ସେ ଅଞ୍ଚଳରେ ଜଳବାୟୁ ଯୋଗୁ ମିଲେଟ ପରି ଖାଦ୍ୟଶସ୍ୟ ଉତ୍ପାଦିତ ହେଉଛି ବୋଲି ସେମାନେ ପ୍ରଧାନମନ୍ତ୍ରୀଙ୍କୁ ଜଣାଇଥିଲେ । ନାରୀଶିକ୍ଷାର ସଫଳତା ସେମାନଙ୍କ ଅଦମନୀୟ ଇଚ୍ଛା ଶକ୍ତି ବୋଲି ପ୍ରଧାନମନ୍ତ୍ରୀ କହିବା ସହ ମିଲେଟ ଜାତୀୟ ଫସଲର ଲାଭ ଉଠାଇବାକୁ ମଧ୍ୟ ଚାଷୀମାନଙ୍କୁ କହିଥିଲେ । ଗୁଜରାଟର ଏଫପିଓ ପ୍ରାକୃତିକ ଚାଷ ଉପରେ କହିବା ସହ ଗୋବର ବ୍ୟବହାର ଦ୍ୱାରା ଖର୍ଚ୍ଚ କମ୍ ହେବା ସହ ମାଟି ଉପରେ ବେଶୀ ଚାପ ପଡିବ ନାହିଁ ବୋଲି କହିଥିଲେ । ଏଥିରୁ ଆଦିବାସୀ ଜନସାଧାରଣ ଉପକୃତ ହେଉଛନ୍ତି ବୋଲି କହିଥିଲେ । ଏହି ଅବସରରେ ଉଦ୍‌ବୋଧନ ଦେଇ ପ୍ରଧାନମନ୍ତ୍ରୀ ମାତ୍ର ବୈଷ୍ଣୋଦେବୀ ପୀଠରେ ହୋଇଥିବା ଦଳାଚକଟାରେ ମୃତବ୍ୟକ୍ତିମାନଙ୍କୁ ଶ୍ରଦ୍ଧାଞ୍ଜଳି ଜ୍ଞାପନ କରିଥିଲେ । ଆହତ ବ୍ୟକ୍ତିଙ୍କ ଚିକିତ୍ସା ନେଇ ସେ ଉପରାଜ୍ୟପାଳ ଶ୍ରୀ ମନୋଜ ସିହ୍ନାଙ୍କ ସହ କଥା ହୋଇଛନ୍ତି ବୋଲି ପ୍ରକାଶ କରିଥିଲେ । ପ୍ରଧାନମନ୍ତ୍ରୀ କହିଥିଲେ ଯେ ଆମେ ଯେତେବେଳେ ନୂଆବର୍ଷରେ ପଦାର୍ପଣ କରିଛୁ । ଆମେ ବିଗତବର୍ଷର ସଫଳତାରୁ ଉତ୍ସାହ ପାଇଁ ନୂତନବର୍ଷରେ ଯାତ୍ରା ଆରମ୍ଭ କରିବା । ପ୍ରଧାନମନ୍ତ୍ରୀ ଦେଶର ବୈଶ୍ୱିକ ମହାମାରୀ କିପରି ମୁକାବିଲା କରିଛି ତାହାର ସ୍ମୃତିଚାରଣ କରି କିପରି ଟିକାକରଣ ହେବା ସହ ସମାଜରେ ବଂଚିତ ଲୋକମାନଙ୍କ ପାଇଁ ବିଭିନ୍ନ ସୁବିଧା କରାଯାଇଥିଲା ତା’ର ବର୍ଣ୍ଣନା କରିଥିଲେ । ସେମାନଙ୍କ ପାଇଁ ଦେଶ ୨ଲକ୍ଷ ୬୦ହଜାର କୋଟି ଟଙ୍କା ଖର୍ଚ୍ଚ କରି ଖାଦ୍ୟ ସାମଗ୍ରୀ ଯୋଗାଇଥିଲା । ସରକାର ଦେଶର ସ୍ୱାସ୍ଥ୍ୟ ଭିତ୍ତିଭୂମି ସୁଦୃଢ କରିବା ପାଇଁ ଅକ୍ଳାନ୍ତ ପରିଶ୍ରମ କରୁଛନ୍ତି । ନୂତନ ଅମ୍ଳଜାନ କାରଖାନା, ନୂତନ ମେଡିକାଲ କଲେଜ, ସୁଧାର କେନ୍ଦ୍ର, ଆୟୁଷ୍ମାନ ଭାରତ, ସ୍ୱାସ୍ଥ୍ୟ ଭିତ୍ତିଭୂମି ଅଭିଯାନ ଓ ଆୟୁଷ୍ମାନ ଭାରତ ଡିଜିଟାଲ ସ୍ୱାସ୍ଥ୍ୟ ଅଭିଯାନ ଜରିଆରେ ମେଡିକାଲି ଭିତ୍ତିଭୂମିର ପୁନର୍ଗଠନ କରାଯାଉଛି ବୋଲି କହିଥିଲେ । ଦେଶ ସବ୍‌କା ସାଥ, ସବ୍‌କା ବିକାଶ ଓ ସବ୍‌କା ପ୍ରୟାସ ମନ୍ତ୍ରକୁ ପାଥେୟ କରି ଆଗେଇ ଚାଲିଛି । ଅନେକ ଲୋକ ସେମାନଙ୍କ ଜୀବନକୁ ପାଣି ଛଡାଇ ଦେଶ ଗଠନରେ ଲାଗିଛନ୍ତି । ସେମାନେ ଆଗରୁ ମଧ୍ୟ ସେ କାର୍ଯ୍ୟ କରୁଥିଲେ, ମାତ୍ର ଏବେ ଏହାକୁ ସ୍ୱୀକୃତି ମିଳିଛି । “ଚଳିତ ବର୍ଷ ଆମେ ସ୍ୱାଧୀନତାର ୭୫ବର୍ଷ ସମ୍ପୂର୍ଣ୍ଣ କରିବୁ । ଏହା ହିଁ ସମୟ ଯେ ଆମେ ଦେଶର ସଂକଳ୍ପକୁ ଶକ୍ତିଶାଳୀ ଭାବେ ସାକାର କରିବୁ ଓ ନୂତନ ସାହସର ସହ ଆଗେଇବୁ” ବୋଲି ସେ କହିଥିଲେ । ସମ୍ମିଳିତ ଉଦ୍ୟମ ଉପରେ ପ୍ରଧାନମନ୍ତ୍ରୀ କହିଥିଲେ ଯେ “ଯେତେବେଳେ ୧୩୦କୋଟି ଭାରତୀୟ ଗୋଟିଏ ପାଦ ଆଗାନ୍ତି, ତାହା କେବଳ ଗୋଟିଏ ପାଦ ନୁହେଁ ୧୩୦କୋଟି ପାଦ ଆଗେଇବା ସହ ସମାନ” । ଅର୍ଥନୀତି ଉପରେ ସେ କହିଥିଲେ ଯେ ଅନେକ କ୍ଷେତ୍ରରେ ଭାରତୀୟ ଅର୍ଥନୀତି କୋଭିଡ ପୂର୍ବ ଅବସ୍ଥାରୁ ଭଲ ଦେଖାଯାଉଛି । ସେ କହିଥିଲେ ଯେ “ଆଜି ଦେଶର ଅଭିବୃଦ୍ଧି ହାର ଶତକଡା ଆଠଭାଗ ହୋଇଛି । ରେକର୍ଡ ପରିମାଣ ବିଦେଶୀ ପୁଞ୍ଜିନିବେଶ ହୋଇଛି । ଆମର ବୈଦେଶିକ ମୁଦ୍ରା ସଞ୍ଚୟ ରେକର୍ଡ ପରିମାଣରେ ପହଞ୍ଚିଛି।ଜିଏସ୍‌ଟି ସଂଗ୍ରହରେ ମଧ୍ୟ ପୁରୁଣା ରେକର୍ଡ ଭଙ୍ଗ ହୋଇଛି । ରପ୍ତାନୀ ବିଶେଷକରି କୃଷି କ୍ଷେତ୍ରରେ ନୂତନ ରେକର୍ଡ ସୃଷ୍ଟି ହୋଇଛି ।” ୟୁପିଆଇ୨୦୨୧ରେ ୭୦ ଲକ୍ଷ କୋଟିର ଦେଣନେଣ ହୋଇଛି । ଦେଶରେ ୫୦ହଜାରରୁ ଅଧିକ ଷ୍ଟାର୍ଟଅପ କାର୍ଯ୍ୟ କରୁଥିବାବେଳେ, ଗତ ଛଅମାସରେ ଦଶହଜାର ଷ୍ଟାର୍ଟଅଫ କାର୍ଯ୍ୟକାରୀ ହୋଇଛି । ୨୦୨୧ ମସିହା ହିଁ ଭାରତୀୟ ସାଂସ୍କୃତିକ ଐତିହ୍ୟ ମଜବୁତ ହୋଇଛି । କେଦାରନାଥ ଧାମ ଓ କାଶୀ ବିଶ୍ୱନାଥ ଧାମର ବିକାଶ ଓ ସୌନ୍ଦର୍ଯ୍ୟକରଣ, ଆଦି ଶଙ୍କରାଚାର୍ଯ୍ୟଙ୍କ ସମାଧିର ପୁନର୍ବିନ୍ୟାସ, ଦେବୀ ଅନ୍ନପୂର୍ଣ୍ଣାଙ୍କ ଚୋରୀ ମୂର୍ତ୍ତିର ପୁନଃସ୍ଥାପନ, ଅଯୋଧ୍ୟାରେ ରାମମନ୍ଦିର ନିର୍ମାଣ ଏବଂ ଧୋଳବୀରା ଓ ଦୁର୍ଗାପୂଜା ଉତ୍ସବକୁ ବିଶ୍ୱ ଐତିହ୍ୟ ମର୍ଯ୍ୟାଦା ଇତ୍ୟାଦି ଭାରତୀୟ ଐତିହ୍ୟକୁ ଦୃଢୀଭୂତ କରିବା ସହ ଏହାର ପର୍ଯ୍ୟଟନ ଓ ଧାର୍ମିକ ଯାତ୍ରା ବିଭବକୁ ବୃଦ୍ଧି କରିଛି । ୨୦୨୧ ମାତୃଶକ୍ତି ପାଇଁ ମଧ୍ୟ ଆଶାର କିରଣ ସଂଚାର କରିଛି । ଜାତୀୟ ପ୍ରତିରକ୍ଷା ପ୍ରତିଷ୍ଠାନ ସହ ସୈନିକ ବିଦ୍ୟାଳୟ ମଧ୍ୟ ଝିଅମାନଙ୍କ ନିମନ୍ତେ ଉନ୍ମୁକ୍ତ ହୋଇଛି । ଝିଅମାନଙ୍କ ବିବାହ ବୟସ ୨୧କୁ ବୃଦ୍ଧି କରାଯାଇ ପୁଅମାନଙ୍କ ସହ ସମାନ କରାଯାଇଛି । ୨୦୨୧ ରେ ଭାରତୀୟ କ୍ରୀଡାବିତ୍‌ମାନେ ମଧ୍ୟ ଦେଶ ପାଇଁ ଗୌରବ ଆଣିଛନ୍ତି । ଦେଶର କ୍ରୀଡା ଭିତ୍ତିଭୂମି ବିକାଶ ଲାଗି ଅଭୂତପୂର୍ବ ପୁଞ୍ଜିବିନିଯୋଗ ହୋଇଛି ବୋଲି ପ୍ରଧାନମନ୍ତ୍ରୀ କହିଥିଲେ । ଜଳବାୟୁ ପରବର୍ତ୍ତନ କ୍ଷେତ୍ରରେ ମଧ୍ୟ ବିଶ୍ୱରେ ନେତୃତ୍ୱ ନେଇ ଭାରତ ୨୦୭୦ ମସିହା ସୁଦ୍ଧା ଶୂନ୍ୟ ଅଙ୍ଗାରକାମ୍ଳ ନିର୍ଗମନ ଲକ୍ଷ୍ୟଧାର୍ଯ୍ୟ କରିଛି । ସମୟ ପୂର୍ବରୁ ଅକ୍ଷୟ ଶକ୍ତି ବିକାଶକ୍ଷେତ୍ରରେ ଅନେକ ରେକର୍ଡ ସୃଷ୍ଟି ହୋଇଛି । ଆଜି ଭାରତ ଉଦ୍‌ଯାନ ମିଶନ କ୍ଷେତ୍ରରେ ନେତୃତ୍ୱ ନେଇ ଇଲେକ୍‌ଟ୍ରିକ ଯାନ ତିଆରି କରୁଛି । ପିଏମ୍ ଗତିଶକ୍ତି ଜାତୀୟ ବୃହତ ଯୋଜନା ଦେଶର ଭିିତ୍ତିଭୂମି ନିର୍ମାଣ କ୍ଷେତ୍ରରେ ଏକ ନୂତନ ଶକ୍ତି ଦେଇଛି । “ମେକ୍ ଇନ୍ ଇଣ୍ଡିଆ”କୁ ନୂତନ ଗତି ଦେବା ପାଇଁ ଦେଶ ଚିପ୍ସ ପ୍ରସ୍ତୁତି ଓ ସେମି କଂଟକ୍ଟର ନିର୍ମାଣ ଭଳି ଦେଶ ନୂତନ କ୍ଷେତ୍ରରେ ଗତିଶୀଳତା ଦେଖାଇଛି” ବୋଲି ପ୍ରଧାନମନ୍ତ୍ରୀ କହିଥିଲେ । ପ୍ରଧାନମନ୍ତ୍ରୀ ଦେଶର ମତିଗତି ନେଇ କହିଥିଲେ ଯେ ‘ଦେଶ ଆଗ’ ନେଇ ଯେଉଁ ଉଦ୍ଦୀପନା ସୃଷ୍ଟି ହୋଇଛି ତାହା ଆଜି ପ୍ରତ୍ୟେକ ଭାରତୀୟଙ୍କ ମନୋଭାବରେ ପରିଣତ ହୋଇଛି । ଆଜି ଆମ ଉଦ୍ୟମ ଓ ସଂକଳ୍ପରେ ଐକ୍ୟବଦ୍ଧତା ପରିଲକ୍ଷିତ ହୋଇଛି । କାମ ହାସଲ ପାଇଁ ବ୍ୟସ୍ତତା ବେଶ୍ ଦୃଶ୍ୟମାନ । ଆଜି ଆମ ନୀତିରେ ନିରବଚ୍ଛିନ୍ନ ମନୋଭାବ ଓ ନିଷ୍ପତ୍ତିରେ ଦୂରଦୃଷ୍ଟି ବେଶ୍ ସୁସ୍ପଷ୍ଟ” ପିଏମ୍ କିଷାନ ସମ୍ମାନନିଧି ଭାରତୀୟ କୃଷକମାନଙ୍କ ନିମନ୍ତେ ଏକ ବିରାଟ ସହାୟତା । ଆଜିର ହସ୍ତାନ୍ତରଣକୁ ହିସାବକୁ ନେଲେ ୧.୮୦ ଲକ୍ଷ କୋଟି ଟଙ୍କା ସିଧାସଳଖ କୃଷକମାନଙ୍କ ଖାତାକୁ ହସ୍ତାନ୍ତର ହୋଇଛି ବୋଲି ସେ କହିଥିଲେ । ପ୍ରଧାନମନ୍ତ୍ରୀ କହିଥିଲେ ଯେ ଏଫପିଓମାନଙ୍କ ଜରିଆରେ କ୍ଷୁଦ୍ରଚାଷୀମାନେ ସାମୁହିକ ଶକ୍ତି ପାଇବା ଅନୁଭବ କରୁଛନ୍ତି । ଏହି ସୁବିଧା ମଧ୍ୟରେ ମୂଲଚାଲ ଶକ୍ତି ବୃଦ୍ଧି, ଉଦଭାବନ, ସ୍କେଲ, ବିପଦଆପଦ ପରିଚାଳନା ଓ ବଜାରସ୍ଥିତି ଅନୁସାରେ କାର୍ଯ୍ୟ ଅନ୍ତର୍ଭୁକ୍ତ । ଏଫପିଓ ଦ୍ୱାରା ମିଳୁଥିବା ସୁବିଧାକୁ ଲକ୍ଷ୍ୟ କରି ସରକାର ସେମାନଙ୍କୁ ପ୍ରତ୍ୟେକସ୍ତରରେ ସଶକ୍ତ କରୁଛନ୍ତି । ଏହି ଏଫପିଓ ଗୁଡିକ ୧୫ଲକ୍ଷ ଟଙ୍କା ପର୍ଯ୍ୟନ୍ତ ସାହାଯ୍ୟ ପାଉଛନ୍ତି । ଫଳତଃ ଜୈବିକ କୃଷି ଏଫପିଓ, ତୈଳବୀଜ ଏଫପିଓ, ବାଉଁଶ ପୁଞ୍ଜ ଓ ମହୁ ଏଫପିଓ ଦେଶବ୍ୟାପୀ ଆସିବାରେ ଲାଗିଛନ୍ତି । ଆଜି ଆମ କୃଷକମାନେ “ଗୋଟିଏ ଜିଲ୍ଲା ଗୋଟିଏ ସାମଗ୍ରୀ, ବଜାର ଉଭୟ ଦେଶ ଓ ବୈଶ୍ୱିକ ଯୋଜନା ଯୋଗୁଁ ଲାଭାନ୍ୱିତ ହେଉଛନ୍ତି । ଏଗାରହଜାର କୋଟି ଟଙ୍କା ବଜେଟ ବ୍ୟୟ ବରାଦ ହୋଇଥିବା ଜାତୀୟ ତାଳତେଲ ମିଶନ ଯୋଗୁଁ ତେଲ ଆମଦାନୀ ଉପରେ ନିର୍ଭରଶୀଳତା ମଧ୍ୟ ହ୍ରାସ ପାଇଛି । ବିଗତବର୍ଷରେ କୃଷି କ୍ଷେତ୍ରରେ ହୋଇଥିବା ସଫଳତା ଉପରେ ପ୍ରଧାନମନ୍ତ୍ରୀ ସୂଚନା ଦେଇଥିଲେ । ଖାଦ୍ୟଶସ୍ୟ ଉତ୍ପାଦନ ୩୦୦ ନିୟୁତ ଟନ୍‌ରେ ପହଂଚିଛି । ସେହିପରି ଉଦ୍ୟାନ କୃଷି ଓ ଫୁଲଚାଷ ଉତ୍ପାଦନ ୩୩୦ ନିୟୁତ ଟନ ହୋଇଥିବାବେଳେ, ଦୁଗ୍ଧ ଉତ୍ପାଦନରେ ଶତକଡା ୪୫ଭାଗ ଛଅ ସାତବର୍ଷରେ ବୃଦ୍ଧି ଘଟିଛି । ପ୍ରାୟ ୬୦ଲକ୍ଷ ହେକ୍ଟର ଜମି ଅଣୁଜଳସେଚନ ଅଧୀନକୁ ଆସିଥିବାବେଳେ ପ୍ରଧାନମନ୍ତ୍ରୀ ଫସଲ ବୀମା ଯୋଜନାରେ ଏକଲକ୍ଷ କୋଟି ଟଙ୍କା କ୍ଷତିପୂରଣ ଦିଆଯାଇଛି । ତେବେ ଏଥିରେ ପ୍ରିମିୟମ ୨୧ହଜାରକୋଟି ଟଙ୍କା ରହିଥିଲା। ମାତ୍ର ସାତବର୍ଷ ମଧ୍ୟରେ ଇଥାନଲ ଉତ୍ପାଦନ ୪୦କୋଟି ଲିଟରରୁ ୩୪୦କୋଟି ଲିଟରକୁ ବୃଦ୍ଧି ପାଇଛି । ବାୟୋଗ୍ୟାସ ପ୍ରୋତ୍ସାହନ ପାଇଁ ପ୍ରଧାନମନ୍ତ୍ରୀ ଗୋବର୍ଦ୍ଧା ଯୋଜନା ସମ୍ପର୍କରେ କହିଥିଲେ ଯେ ଯଦି ଗୋବରର ମୂଲ୍ୟ ଧାର୍ଯ୍ୟ ହୁଅନ୍ତା ତେବେ ଦୁଗ୍ଧ ଦେଉ ନ ଥିବା ପ୍ରାଣୀମାନେ ଆଉ କୃଷକମାନଙ୍କ ନିମନ୍ତେ ବୋଝ ହୋଇ ରହନ୍ତେ ନାହିଁ । ସରକାର କାମଧେନୁ କମିଶନ ଆରମ୍ଭ କରି ଦୁଗ୍ଧ ଉତ୍ପାଦନ ଭିତ୍ତିଭୂମିକୁ ମଜବୁତ କରିଥିବା ସେ ପ୍ରକାଶ କରିଥିଲେ । ପ୍ରଧାନମନ୍ତ୍ରୀ ପୁଣିଥରେ ପ୍ରାକୃତିକ ଚାଷ ଉପରେ ଗୁରୁତ୍ୱ ଆରୋପ କରିଥିଲେ । ମାଟିର ଉର୍ବରତା ରକ୍ଷା କରିବାକୁ ହେଲେ ରାସାୟନିକ ସାର ମୁକ୍ତ କୃଷି ଏକମାତ୍ର ବିକଳ୍ପ ବୋଲି ସେ କହିଥିଲେ । ପ୍ରାକୃତିକ ଚାଷ ସେ ଦିଗରେ ଏକ ମୁଖ୍ୟ ପଦକ୍ଷେପ । ପ୍ରତ୍ୟେକ ଚାଷୀ ପ୍ରାକୃତିକ ଚାଷର ପଦ୍ଧତି ଓ ସୁବିଧା ନେଇ ସଚେତନ ହେବା ଆବଶ୍ୟକ ବୋଲି ସେ କହିଥିଲେ । ପ୍ରଧାନମନ୍ତ୍ରୀ ଉପସଂହାରରେ କୃଷକମାନେ ଚାଷରେ ଉଦଭାବନାତ୍ମକ ପନ୍ଥା ଗ୍ରହଣ କରି ସ୍ୱଚ୍ଛତା ଅବଲମ୍ବନ ପାଇଁ ଆହ୍ୱାନ ଦେଇଥିଲେ ।